
POTVARKIS
DĖL FINANSAVIMO VARĖNOS RAJONO SAVIVALDYBĖS BENDRUOMENINIŲ ORGANIZACIJŲ PROJEKTAMS ĮGYVENDINTI PAGAL NEVYRIAUSYBINIŲ ORGANIZACIJŲ VEIKLOS STIPRINIMO 2025–2028 METŲ VEIKSMŲ PLANO ĮGYVENDINIMO 2.1.1 PRIEMONĘ „STIPRINTI BENDRUOMENINĘ VEIKLĄ SAVIVALDYBĖSE“ SKYRIMO

Varėna


Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Nevyriausybinių organizacijų veiklos stiprinimo 2025–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Varėnos rajono savivaldybėje tvarkos aprašo, patvirtinto Varėnos rajono savivaldybės mero 2026 m. gegužės 14 d. potvarkiu Nr. MV-319 „Dėl Nevyriausybinių organizacijų veiklos stiprinimo 2025–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Varėnos rajono savivaldybėje tvarkos aprašo patvirtinimo“, 26 punktu, atsižvelgdamas į Nevyriausybinių organizacijų veiklos stiprinimo 2025–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Varėnos rajono savivaldybėje projektų atrankos ir vertinimo komisijos 2026 m. liepos 30 d. posėdžio protokolą Nr. 2:
1. S k i r i u finansavimą šiems Varėnos rajono savivaldybės bendruomeninių organizacijų projektams įgyvendinti pagal Nevyriausybinių organizacijų veiklos stiprinimo 2025–2028 metų veiksmų plano įgyvendinimo 2.1.1 priemonę „Stiprinti bendruomeninę veiklą savivaldybėse“: 
1.1. Dargužių kaimo bendruomenės projektui „Kartu kuriame gyvą bendruomenę“ – 
3 999,79 Eur;
1.2. Darželių kaimo bendruomenės projektui „Širdzy žydzi daržaliai“ – 3 980 Eur;
1.3. Krūminių kaimo bendruomenės projektui „Atgaivinkime Krūminių paplūdimį- bendruomenės poilsio erdvė“ – 4 000 Eur;
1.4. Mergežerio kaimo bendruomenės projektui „Mergežerio bendruomenės telkimas, kultūrinio paveldo išsaugojimas ir saugios aplinkos kūrimas“ – 3 700 Eur;
1.5. Perlojos kaimo bendruomenės projektui „Naujai atgimusi Perlojos kaimo bendruomenė“ – 3 978 Eur;
1.6. Puodžių kaimo bendruomenės projektui „Visų patogumui“ – 1 520 Eur;
[bookmark: _Hlk236315050]1.7. Asociacijos „Valkininkų bendruomenė“ projektui „Nuo Valkininkų iki Šeduvos“ – 
2 720 Eur;
1.8. Zervynų kaimo bendruomenės projektui „Zervynos atveria langines“ – 3 920,99 Eur;
1.9. Musteikos kaimo bendruomenės „Musteikos pirkia“ projektui „Musteika: žmonės, vietos ir prisiminimai“ – 1 493,22 Eur.
2. Neskiriu finansavimo šiems Varėnos rajono savivaldybės bendruomeninių organizacijų projektams įgyvendinti pagal Nevyriausybinių organizacijų veiklos stiprinimo 2025–2028 metų veiksmų plano įgyvendinimo 2.1.1 priemonę „Stiprinti bendruomeninę veiklą savivaldybėse“:
2.1. Kabelių kaimo bendruomenės projektui „Ir laimėje, ir nelaimėje“ (nesurinkus reikiamo balų skaičiaus);
2.2. Asociacijos „Kibyšių bendruomenė“ projektui „Asociacijos „Kibyšių bendruomenė“ viešųjų erdvių tvarkymas ir pritaikymas bendruomenės poreikiamas“ (nesurinkus reikiamo balų skaičiaus);
2.3. Naujųjų Valkininkų kaimo bendruomenės projektui „Maestro Pranui Stepanovui – 80: kultūros ir bendruomeniškumo iniciatyva“ (nesurinkus reikiamo balų skaičiaus);
2.4. Senosios Varėnos kaimo bendruomenės projektui „Į bendrystę per Lietuvos istoriją“ (nesurinkus reikiamo balų skaičiaus);
2.5. Vilkiautinio kaimo bendruomenės projektui „Smagūs rudens vakarai Vilkiautinyje“ (nesurinkus reikiamo balų skaičiaus);
2.6. Vydenių krašto bendruomenės projektui „Bendruomenės širdis – telkianti žmones ir idėjas“ (nesurinkus reikiamo balų skaičiaus);
2.7. Žilinų kaimo bendruomenės projektui „Susitikimų kiemas“ (nesurinkus reikiamo balų skaičiaus).
Šis potvarkis gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose teismo rūmuose (A. Mickevičiaus g. 8A, Kaunas; Galinio Pylimo g. 9, Klaipėda; Respublikos g. 62, Panevėžys; Dvaro g. 80, Šiauliai; Žygimantų g. 2, Vilnius) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo dienos.

